Silent Hill: Homecoming

Silent Hill: Homecoming on vuonna 2008 julkaistu Double Helix Gamesin kehittämä ja Konamin julkaisema selviytymiskauhupeli. Se on kuudes pääpeli ja kronologisesti sarjan viides osa vuonna 1999 alkaneessa Silent Hill -pelisarjassa. Peli julkaistiin Microsoft Windowsille, PlayStation 3:lle ja Xbox 360:lle.

Homecoming on ensimmäinen Silent Hill -peli, joka kehitettiin Japanin ulkopuolella: kehitys ulkoistettiin kalifornialaiselle Double Helixille. Se on myös ensimmäinen pelisarjan osa, jossa lukitut kamerakulmat muutettiin pelaajan vapaasti liikuteltavaksi kolmannen persoonan kameraksi.

Juoni 
Pelin alussa sotamies Alex Shepherd kotiutetaan sodassa saamansa vamman takia. Päätyessään sairaalaan hän näkee käytävillä pikkuveljensä Joshin, josta Alex on kovasti huolissaan. Etsiessään pikkuveljeään Alex huomaa, ettei hänen kotipaikassaan Shepherd’s Glenissä ole kaikki kohdallaan. Pelin edetessä Alex päätyy naapurikaupunki Silent Hilliin etsimään Joshia. Pelissä on viisi eri lopetusta, jotka riippuvat pelin aikana tehdyistä päätöksistä.

Lähteet 

Silent Hill
Vuoden 2008 videopelit
Selviytymiskauhupelit
PlayStation 3 -pelit
Windows-pelit
Xbox 360 -pelit
Yhdysvalloissa kehitetyt videopelit